CELEX: 32020R0524
Language: lv
Date: 2020-04-08 00:00:00
Title: Komisijas Īstenošanas regula (ES) 2020/524 (2020. gada 8. aprīlis), ar ko atceļ Īstenošanas regulu (ES) Nr. 863/2013 par atsevišķu preču klasifikāciju kombinētajā nomenklatūrā

15.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 116/3
               
            
         KOMISIJAS ĪSTENOŠANAS REGULA (ES) 2020/524
         (2020. gada 8. aprīlis),
         ar ko atceļ Īstenošanas regulu (ES) Nr. 863/2013 par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par atsevišķu preču klasifikāciju.
                  
               
                     (2)
                  
                  
                     Ar Komisijas Īstenošanas regulu (ES) Nr. 863/2013 (3) izstrādājums, kurš sastāv no monolītas integrālās shēmas un kvarca kristāla, kas samontēti kopā uz metāla karkasa un iestiprināti plastmasas korpusā, un kuru izmanto dažādās ierīcēs kā pulksteņa signāla avotu laika intervālu noteikšanai, tika klasificēts ar KN kodu 9114 90 00 pie citādām pulksteņu daļām. Tā kā izstrādājumā ir gan monolītiskā integrālā shēma, gan kvarca kristāls, tad klasificēšana pozīcijā 8542 nebija iespējama.
                  
               
                     (3)
                  
                  
                     Ar Komisijas Īstenošanas regulu (ES) 2016/1821 (4) elektronisko integrālo shēmu definīcija, kas attiecībā uz pozīcijām 8541 un 8542 ir noteikta kombinētās nomenklatūras 85. nodaļas 9. piezīmes b) punktā, tika paplašināta, no 2017. gada 1. janvāra attiecinot to arī uz vairāku sastāvdaļu integrālajām shēmām, kas definētas 85. nodaļas 9. piezīmes b) punkta 4) apakšpunktā. Tāpēc preces, kas ietilpst Īstenošanas regulas (ES) Nr. 863/2013 darbības jomā, jāklasificē pozīcijā 8542 pie elektroniskajām integrālajām shēmām.
                  
               
                     (4)
                  
                  
                     Tādēļ, lai novērstu iespējamas atšķirības šādu preču tarifa klasifikācijā un lai nodrošinātu vienveidīgu kombinētās nomenklatūras piemērošanu Savienībā, būtu jāatceļ Īstenošanas regula (ES) Nr. 863/2013.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) Nr. 863/2013 atceļ.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 8. aprīlī
            
               
                  Komisijas
               
               
                  un tās priekšsēdētājas vārdā –
                  Nodokļu politikas un
               
               
                  muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
         
            (3)  Komisijas 2013. gada 5. septembra Īstenošanas regula (ES) Nr. 863/2013 par atsevišķu preču klasifikāciju kombinētajā nomenklatūrā (OV L 240, 7.9.2013., 17. lpp.).
         
            (4)  Komisijas 2016. gada 6. oktobra Īstenošanas regula (ES) 2016/1821, ar ko groza I pielikumu Padomes Regulai (EEK) Nr. 2658/87 par tarifu un statistikas nomenklatūru un kopējo muitas tarifu (OV L 294, 28.10.2016., 1. lpp.).